La televizor încă se dau lupte aprige pentru titlurile de maeștri ai transformărilor în show-ul „Te cunosc de undeva!”, însă CANCAN.RO a aflat deja câștigătorii sezonului 20. Cu mai puțin de două săptămâni până la difuzarea finalei, sursele noastre au divulgat ce echipă își va adjudeca marele premiu!
Nu de alta, dar unii dintre câștigători poate sunt cardiaci, și să nu le stea inima atunci când Pepe, alături de Alina Pușcaș, vor prelungi suspansul în anunțarea învingătorilor. Pentru că la start s-au aliniat opt echipe, fiecare cu propriile veleități scoase la înaintare. Unii au mizat pe actorie și dans, alții pe voce. Însă ei sunt câștigătorii sezonului 20 „Te cunosc de undeva!”.
La finalul săptămânii trecute, cele opt echipe erau mobilizate la studiourile Antenei 1 pentru a înfăptui filmarea finalei TCDU. Patru dintre ele au prins ultima etapă a competiției, iar cealaltă jumătate din distribuție a participat cu momente ce nu vor fi punctate. Show-ul a fost complet, însă ca în orice concurs trebuia să existe și un loc unu.
Echipa de la Super Neatza, alcătuită din Florin Ristei și Ilona Brezoianu a adunat cel mai mare punctaj, fiind desemnată învingătoare a trofeului. Este o premieră pentru actriță, Ristei având deja la activ un titlu de câștigător, la „simplu”, în sezonul cu numărul opt.
Imaginați-vă doar ce sume va pretinde la evenimente Florin Ristei de acum încolo, după 25 mai, ziua difuzării finalei pe care o va câștiga. Până acum, prețul artistului pentru un concert era de 8.500 €, aspect recunoscut de câștigătorul X Factor în fața lui Speak. Cei doi au participat la „Detectorul de minciuni” al lui Selly, unde a ieșit show total. După mai multe remarci legate de bani, ale ambelor artiști, Ristei a aruncat bomba: „Foarte mulți bani? Comparativ cu mama! Cu cine? Cât iau pe un concert? 8.500 de euro, cel puțin. Am 10 oameni. Iau 8.500 de euro pe o oră de cântat. Asta direct prin mine, pentru că nu mă vinde nimeni altcineva. Dacă auziți vreodată prețuri din altă parte, să ne sunați, că e mai ieftin!”